Изследването на невербалната комуникация неминуемо ни отвежда до интонацията. Тя се определя като комплексно звуково явление, което в речта функционира на равнището на фразата чрез промените на своите честотни, интензитетни и темпорални характеристики, възприемани субективно като промени в мелодиката, силата и времетраенето на сегментните единици. Най-често срещаните компоненти на интонацията са мелодика, темп, сила, пауза, тембър, ударение, ритъм, регистър и диапазон.

Диалекта в реторическата комуникация предизвиква комичен ефект и се отразява отрицателно на ефективността, защото се свързва с необразованост и оттук – с некомпетентност на оратора.

Правилната във всяко отношение реч е задължителна за оратора. От него аудиторията очаква да говори съобразно нормите на езика.

Интонацията има 2 функции:комуникативна и модално-емоционална. Комуникативната се изразява в определяне на съобщението по цел на изказване и в отделяне на смислови части. Модално-емоционалната изразява емоционалното състояние на говорещия и отношението му към самото съобщение.

МЕЛОДИКА: Промяната в честотата на основния тон на говора. Тази промяна се възприема от аудиторията като изменение на височината. Ролята на мелодиката е за звуково обособяване на различните видове изречения.

СИЛА НА ЗВУКА: Обективно качество на звука, което субективно се възприема като гръмкост. По силата на звука могат да се разпознаят емоционални състояния или опитът за симулирането им.

ТЕМП: Скорост, с която се изговарят речевите отрязъци за единица време.

ПАУЗИ: Реалното прекъсване на потока на речта. Делят се на логическа, психологическа, физиологическа, хезитационна. Логическите паузи зависят от връзката между речевите отрязъци. Те са толкова по-кратки, колкото връзката между речевите отрязъци е по-тясна. Психологическите паузи са тези, които придават емоционалност, изразяват отношение. Физиологическите са паузите са свързани с естествената нужда от кислород. Хезитационни са паузите за колебание, преосмисляне.

УДАРЕНИЕ: Ефектът на ударението идва като резултат на създадения от него контраст между ударената и неударената част на речта.

ТЕМБЪР: Специфична окраска на гласа, която позволява да се разграничават гласове с еднаква сила, височина и продължителност на звученето.

ТОН НА РЕЧТА: Характер на звученето, емоционален оттенък на гласа и речта. Изразява в най-висока степен модално-емоционалната функция на интонацията.

РИТЪМ: Периодическа повторяемост на дадени звукови елементи във времето. Ритъмът не е нещо, което ораторът задължително трябва да вложи в речта си. Честата му употреба навява на изкуственост, театралничене.